Na temelju članka 27. Statuta Grada Zlatara („Službeni glasnik Krapinsko – zagorske županije“ broj 36A/13, 9/18, 9/20, 17A/21) i članka 7. Odluke o javnim priznanjima Grada Zlatara („Službeni glasnik Krapinsko – zagorske županije“ broj: 6/07) Gradsko vijeće Grada Zlatara na 31. sjednici održanoj 4. travnja 2025. godine, donosi

**ZAKLJUČAK**

**o dodjeli javnih priznanja Grada Zlatara za 2025. godinu**

**Članak 1.**

Plaketa Grada Zlatara dodjeljuje se :

1. **QBEN, OBRT ZA USLUGE, VL. MARKO VARGA,** za izvanredne poslovne rezultate i inovativnost

Obrazloženje: Qben, obrt za usluge, vl. Marko Varga osnovan je 2017. godine te od svojih početaka do danas bilježi izvanredan rast. Obrt se bavi razvojem kvalitetnih, inovativnih i ekološki prihvatljivih rješenja za urbana i ruralna područja te postavlja nove standarde u području održivih tehnologija. Njihovi su proizvodi zastupljeni po cijeloj Hrvatskoj, a prisutni su i u većem broju europskih gradova. Svojim poslovnim uspjesima značajno doprinose ugledu i promociji Grada Zlatara.

**Članak 2.**

Ovaj zaključak objavit će se u „Službenom glasniku Krapinsko – zagorske županije“.

KLASA: 061-01/25-01/01

URBROJ: 2140-07-01-25-19

Zlatar, 4. travnja 2025.

PREDSJEDNICA

Danijela Findak